CELEX: 62015CN0066
Language: hu
Date: 2015-02-12 00:00:00
Title: C-66/15. sz. ügy: 2015. február 12-én benyújtott kereset – Európai Bizottság kontra Görög Köztársaság

27.4.2015   
            
            
               HU
            
            
               Az Európai Unió Hivatalos Lapja
            
            
               C 138/38
            
         2015. február 12-én benyújtott kereset – Európai Bizottság kontra Görög Köztársaság
   (C-66/15. sz. ügy)
   (2015/C 138/52)
   Az eljárás nyelve: görög
   
      Felek
   
   
      Felperes: Európai Bizottság (képviselők: M. Wasmeier és D. Triantafyllou)
   
      Alperes: Görög Köztársaság
   
      Kereseti kérelmek
   
   A Bizottság azt kéri, hogy a Bíróság:
   
               —
            
            
               állapítsa meg, hogy a Görög Köztársaság, mivel a regisztrációs adó teljes összegét a Görög Köztársaságban lakóhellyel rendelkező ügyfél által bérelt vagy lízing keretében használt gépjármű nyilvántartásba vételekor veti ki a valamely más tagállamban székhellyel rendelkező szállító terhére, anélkül, hogy figyelembe venné a lízingszerződés vagy a bérleti szerződés időtartamát vagy a gépjármű Görög Köztársaság területén történő használatának időtartamát, nem teljesíti az EUMSZ 56-62. cikkekből eredő, a szolgáltatásnyújtás szabadságára vonatkozó kötelezettségeit;
            
         
               —
            
            
               a Görög Köztársaságot kötelezze a költségek viselésére.
            
         
      Jogalapok és fontosabb érvek
   
   A Görög Köztársaság, mivel a regisztrációs adó teljes összegét a Görög Köztársaságban lakóhellyel rendelkező ügyfél által bérelt vagy lízing keretében használt gépjármű nyilvántartásba-vételekor veti ki a valamely más tagállamban székhellyel rendelkező szállító terhére, anélkül, hogy figyelembe venné a bérleti szerződés (vagy lízingszerződés) időtartamát vagy a gépjármű Görög Köztársaság területén történő használatának időtartamát, megsértette az EUMSZ 56-62. cikkből eredő kötelezettségeit.
   A regisztrációs adó teljes összege megfizetésének előírása aránytalan, és akadályozza a szolgáltatások szabad mozgását (lásd a Bíróság alábbi ügyekre vonatkozó ítélkezési gyakorlatát: Cura Anlagen, C-451/99, Coevering, C-242/05, Ilhan, C-42/08, VAV Autovermietung GmbH, C-91/10).